open-index/open-wikipedia-markdown huggingface dataset:
Adeliinae

* se systematisk inndeling

**Adeliinae** er en gruppe som hører til familien Braconidae blant parasittvepsene og er en familie i ordenen vepser. Gruppen må ikke forveksles med Adelinae (med én i) som er en gruppe av sommerfugler.
 
## Utseende
Små (1-2 millimeter), spinkle snyltevepser. Antennene har 20 ledd. Disse vepsene ligner overflatisk på maur, det er observasjoner som kan tyde på at de også etterligner lukten av maur.
## Levevis
De er parasitoider som angriper små, bladminerende sommerfugllarver i familien Nepticulidae.

## Systematisk inndeling / europeiske arter

* ordenen vepser, Hymenoptera
** gruppen stilkvepser, Apocrita 
*** gruppen Ichneumonoidea
**** familien Braconidae
***** underfamilien Adeliinae Viereck, 1918 med én art i Norge :
****** slekten *[[Adelius]]* Haliday, 1833 - i Norge:
******* *[[Adelius subfasciatus]]* Haliday, 1833
****** slekten *[[Myriola]]* Shestakov, 1932
****** slekten *[[Paradelius]]* de Saeger, 1942
****** slekten *[[Sculptomyriola]]* Belokobylskij, 1988
****** slekten *[[Sinadelius]]* He & Chen, 2000

## Referanser


## Kilder
* Tree of Life Braconidae 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Skjematisk tegning av vinger

## Eksterne lenker
*
Jeffrey (navn)

:*For filmen, se [[Jeffrey]].*

**Jeffrey** er et engelsk mannsnavn med germansk opprinnelse.

## Etymologi
*Jeffrey* er en variant av *Geoffrey*, som var en normannisk form av flere germanske navn, alle med sluttleddet *frid*, «fred»:
**Gaufrid*, med førsteleddet *gawi*, «område».
**Walafrid*, med førsteleddet *wala*, «død», eller **walha*, «fremmed».
**Gisalfrid*, med førsteleddet *gisal*, «gissel».
*Geoffrey* kan ha vært en sammensmeltet form av to eller flere av disse navnene. *Geoffrey* ble fra senmiddelalderen også brukt som en form av *Godfrey*, som har opprinnelse i germanske *Godafrid*, dannet av *got*, «gud», og *frid*, «fred».

## Utbredelse
*Geoffrey* var et vanlig navn i England i middelalderen. Navnet gikk senere ut av bruk før det igjen ble tatt i bruk på 1900-tallet, men da hovedsakelig i USA og andre engelsktalende land i formen *Jeffrey*.

*Jeffrey* var et populært navn i USA i 1850- og 1860-årene og igjen fra 1940-årene og hadde en popularitetstopp med 1.7% i 1966.

*Jeffrey* er i dag et vanlig navn i USA og enkelte andre land. Andre varianter av navnet som er mye brukt er blant annet *Geoffrey* og *Jeff*.

|}

## Kjente personer med navnet
Personene i listen er ordnet kronologisk etter fødselsår.

## Referanser


## Eksterne lenker
Saskatoon John G. Diefenbaker internasjonale lufthavn

**Saskatoon John G. Diefenbaker internasjonale lufthavn** (IATA: YXE, ICAO: CYXE) er en internasjonal lufthavn i Saskatoon i provinsen Saskatchewan i Canada og den største lufthavnen i Saskatchewan.  Lufthavnen har betydelig innenrikstrafikk i Canada og noen flyruter til USA.

## Referanser


## Eksterne lenker
* Lufthavnens hjemmeside
Skolevalget i Norge 2015

**Skolevalget 2015** var et valg som ble arrangert for skoleelever i Norge 7. og 8. september 2015 i forkant av kommune- og fylkestingsvalget 2015. Valget ble arrangert av de videregående skolene i samarbeid med Norsk samfunnsvitenskapelig datatjeneste (NSD).

Det var påmeldt 412 skoler med omtrent 190 000 elever til valget.

## Resultater

## Referanser


## Eksterne lenker
* Samfunnsveven.no
Fantasy Premier League

***Fantasy Premier League*** er et virtuelt fantasyspill, og er det offisielle fantasyspillet for Premier League.

I korte trekk går spillet ut på å være manager for et Premier League-lag. Dette utføres ved å sette opp sin egen tropp på 15 spillere for et angitt budsjett. Deretter velger man for hver enkelt Premier League-runde 11 spillere som skal spille. Poengsystemet er bygget på virkeligheten, og man får poeng for spillere avhengig av hvordan de gjør det i den aktuelle Premier League-runden.

Spillet er et av de største fotballfantasyspillene i verden, med over 5 800 000 brukere.

## Spillerstatistikk

## Beste enkeltsesonger

## Spilleroversikt etter posisjon
### Målvakter

### Midtbanespillere

### Angrepsspillere

## Referanser


## Eksterne lenker
* 
*
Saskatoon

**Saskatoon** er en industriby i provinsen Saskatchewan i den sentrale delen av Canada.  Byen hadde 257 300 innbyggere i 2014, og er største by i provinsen, foran provinshovedstaden Regina.  Byen har en variert industri, basert på olje og gass, pottaske, uran, gull, diamanter og kull. En stor andel av befolkningen er av norsk herkomst.

Utenfor byen ligger Saskatoon John G. Diefenbaker internasjonale lufthavn.

## Eksterne lenker
*  (Engelsk)
*
Masterpiece (TV-serie)

***Masterpiece*** tidligere kjent som **Masterpiece Theatre**, er en dramatisk antologi TV-serie som er produsert av WGBH Boston. Den hadde sin premiere på Public Broadcasting Service den 10. januar 1971, noe som gjør den til USAs lengste ukentlige dramaserie. Serien har også presentert tallrike britiske produksjoner, mange av dem produsert av BBC, men også programmer vist på de kommersielle kanalene ITV og Channel 4.

## Referanser


## Eksterne lenker
*
Fartsgrenser i Luxembourg

**Fartsgrenser i Luxembourg** er 50&nbsp;km/t innen tettbygd strøk og 90&nbsp;km/t utenfor tettbygd strøk, med mindre noe annet er skiltet.

På motorveier er den generelle fartsgrensen 130&nbsp;km/t med mindre noe annet er skiltet, men redusert til 110&nbsp;km/t ved regn. For busser, tyngre kjøretøy og kjøretøy med tilhenger, gjelder de generelle fartsgrensene 50&nbsp;km/t i tettbygdstrøk, 75&nbsp;km/t utenfor tettbygd strøk og 90&nbsp;km/t på motorvei.

## Referanser
Hønsehuset

**Hønsehuset** (etablert 1989 i Bodø) var et norsk lydstudio som holdt til i et tidligere hønsehus på Nordland Landbruksskole. Studioet var et musikerstyrt lavterskeltilbud, startet og drevet av musikkinteresserte, uten profitt som drivkraft. Hønsehuset fusjonerte etter ca 20 år med Store Studio i Bodø. Artistene kom i hovedsak fra Nordland.

## Om Hønsehuset
Hønsehuset lydstudio ble startet samtidig med at Nordland fylkeskommune etablerte Nordland Kultursenter på den gamle Nordland Landbruksskole. Hønsehuset var landbruksskolens hønsehus, og bar tydelig preg av sin tidligere funksjon da musikkmiljøet rundt Bodø Rockeklubb og Sinus overtok det i 1989. Det utvidede musikkmiljøet i Bodø gikk sammen om å lage konserter til inntekt for oppussing av Hønsehuset. Dugnadsinnsats var vesentlig i ferdigstillelsen av studioet.

Hønsehuset ble styrt og drevet av musikere som ikke tok ut lønn, og ga artister muligheter til å lage demoinnspillinger for en rimelig penge.

## Utvalg artister som har gjort innspillinger i Hønsehuset
*Jack Berntsen
*Ola Bremnes
*Jan Gunnar Hoff
*Dag Kajander
*Vidar Vang
*Susanne Lundeng
*Halvdan Sivertsen
*Terje Nilsen
*Bjørn Andor Drage
*MiN-ensemblet
*Saltvern skolekorps
*Bodø Håndverkerkor
*Bø Gospel
*Artic Brass
*Corny Horns
*Misvær Ska Forening

## Arkivmateriale
Lydarkivet etter Hønsehuset er befinner seg hos Arkiv i Nordland, som i 2015 har fått midler fra Norsk kulturråd til å bevare materialet gjennom digitalisering.

## Kilder
* Store norske leksikon: Store Studio lydstudio (lydstudio i Bodø) Besøkt 15. juli 2023
* Nordland fylkeskommune - Arkiv i Nordland: Hønsehuset lydstudio Besøkt 15. juli 2023
Haakon Schønning

**Haakon Schønning** (født 16. april 1901 i Kabelvåg, død 1. april 1951) var en norsk politimann, kjent for å på 1930-tallet ha ført inn kampsporten jujutsu til Norge.  

## Liv og virke
### Bakgrunn
Han var sønn av  Peder Christian Schønning (1865–) og Emma Kaarbø (1872–1952). Faren var høyesterettsadvokat i Trondheim.  Søsteren Soffi Schønning (1895–1994) ble operasangerinne.

Etter examen artium og ett år ved Krigsskolen var han i 1922 blitt secondløytnant, men studerte videre til cand.jur. i 1925.

### Advokat, så politi
Han gikk inn i privat advokatpraksis før han i 1926 begynnr i politiet i Aker. Han hadde i 1927 vært innom politiet i Singapore og i Manila på Filippinene, før han i 1928 oppholdt seg et halvt år ved det britisk-ledede «Shanghai Municipal Office», der han blant annet lærte seg jujutsu.  

Fra 1929 underviste han teknikken til elever ved Statens Politiskole (etablert 1920), der han underviste i arrestasjonsteknikk og selvforsvar. Senere utga han bøker om oppholdet og selve kampsporten.  I 1931 ble han første formann i det nystartede Norsk Landslag for Politiidrett, såvel som Norsk Politiidrettsråd.  Schønning gjestet politiet i Berlin i 1932, Scotland Yard i London i 1933, Paris i 1934.

Schønning ble politifullmektig i Trafikkavdelingen i 1936, og var blitt sjef for trafikkpolitiet i Oslo da han den 9. april 1940 ble kommandert av politisjef Kristian Welhaven (1883–1975) til å eskortere de nyankomne tyske tropper fra Skøyen til Akershus festning, samt etter hvert få ryddet Oslofjorden for lik fra den senkede «Blücher».  Han måtte melde seg inn i Nasjonal Samling og ble leder for beredskapstroppene den 29. august, men sa opp i desember og gikk tilbake til trafikalt arbeide, inntil han ble arrestert i 1944 for å ha tillatt bilbruk i motstandskamp. 

Schønning ble frifunnet på alle punkter i landssvikoppgjøret.

## Utgivelser
* 
* 
* 

## Litteratur
* Ronny, *[https://web.archive.org/web/20151125095721/http://ju-jitsu.no/media/HAAKON_SCHONNING.pdf HAAKON ”SHANGHAIEN” SCHØNNING]*, fra ju-jitsu.no.  Sist lest 10. september 2015.
* R. Sannerud, *Politiinspektør Schønning : en av de mest visjonære politiledere Norge noen gang har hatt*. Norsk  Politihistorisk Selskap, Årsskrift. 2008;15: s. 39-70

## Referanser
Tonight’s the Night (Gonna Be Alright)

**«Tonight's the Night (Gonna Be Alright)»** er en sang skrevet av Rod Stewart som ble spilt inn og gitt ut på singel med Rod Stewart i 1976. Sangen ble også gitt ut på albumet *A Night on the Town* senere samme år.

Tina Turner spilte sangen live på sine show på begynnelsen av 80-tallet og et av disse opptakene er å finne på videoen *[[Tina Turner Live - Nice 'N' Rough]]*.
Promptuarii Iconum Insigniorum

**Promptuarii iconum insigniorum à seculo hominum, subiectis eorum vitis, per compendium ex probatissimis autoribus desumptis**, forkortet **Promptuarii Iconum Insigniorum**, er en ikonografisk bok av Guillaume Rouillé som ble publisert i Lyon, Frankrike i 1553. Verket inneholder portretter formet som medaljer og korte biografer av mange notable skikkelser. Boken inneholder totalt mer enn 950 tresnittportretter, mange av dem representerer personer av engelsk opprinnelse.

## Referanser
Tonight’s the Night

***Tonight's the Night*** kan sikte til:

* *[[Tonight's the Night (album)]]*, et album med Neil Young
* «Tonight's the Night (Gonna Be Alright)», en sang med Rod Stewart
Devynne Charlton

**Devynne Charlton** (født 1995) er en bahamansk friidrettsutøver som konkurrerer i hekkeløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 100 meter hekk.

Hun representerte landet sitt under VM i friidrett innendørs 2026 i Toruń, Polen, hvor hun vant gull på 60 meter hekk.

## Referanser


## Eksterne lenker
*
Jumpin’ Jack Flash

**«Jumpin' Jack Flash»** er en sang av The Rolling Stones, som ble utgitt som singel i 1968. Den er skrevet av Mick Jagger og Keith Richards og ble spilt inn og gitt ut på singel med The Rolling Stones i 1968. Den er en av bandets mest kjente sanger, og er blant annet på musikkmagasinet *[[Rolling Stone]]* sin liste over *[[Rolling Stone's 500 Greatest Songs of All Time|500 Greatest Songs of All Time]]*. Den er også på 56. plass på Acclaimed Music sin liste over musikkritikernes høyest rangerte sanger gjennom tidene. Det er også den sangen The Rolling Stones har framført flest ganger på konserter.

Sangen ble av anmeldere omtalt som en retur til bandets blues-baserte røtter etter barokkpopen og psykedeliaen som preget albumene *[[Aftermath]]* (1966), *[[Between the Buttons]]* (1967) og *[[Their Satanic Majesties Request]]* (1967).

Den har også blitt covret av mange andre artister, deriblant Peter Frampton, Aretha Franklin, Tina Turner, Johnny Winter, Leon Russell og Thelma Houston.

## Listeplasseringer

## Referanser


## Eksterne lenker
*
Kendra Harrison

**Kendra Harrison** (født 1992) er en amerikansk friidrettsutøver som konkurrerer i hekkeløp. Hun representerte landet sitt under VM i friidrett 2015 i Beijing, der hun ble slått ut i semifinalen på 100 meter hekk.

Den 22. juli 2016 satte hun verdensrekord på 100 meter hekk, med 12,20 sekunder, ved Diamond League-stevnet i London. Hun slo med det Jordanka Donkovas forrige verdensrekord fra 1988, som var på 12,21.

Hun tok sølv for USA på 100 m hekk under Sommer-OL 2020 i Tokyo.

## Referanser


## Eksterne lenker
*
Joanna Linkiewicz

**Joanna Linkiewicz** (født 2. mai 1990) er en polsk friidrettsutøver som konkurrerer i hekkeløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 400 meter hekk.

## Idrettskarriere
Linkiewicz debuterte internasjonalt ved junior-VM i friidrett 2008 i Bydgoszcz i Polen. Der deltok hun på 4 x 400 meter stafett, og Polen ble der slått ut i kvalifiseringsheatet med 12. beste tid. 

Ved U23-EM i friidrett 2011 fikk hun 16. beste tid i kvalifiseringsrunden på 400 meter hekk, og nådde ikke finalerunden. Der deltok hun også på Polens lag på 4 x 400 meter, som kom på 4.-plass. Hun deltok igjen ved Universiaden 2013, der hun ble slått ut i innledningsheatet på 400 meter hekk, der hun fikk 14. beste tid. På 4 x 400 meter kom Polen på 5.-plass. 

Ved VM i friidrett innendørs 2014 i Sopot i Polen løp det polske stafettlaget inn til 5.-plass, men Russland ble senere diskvalifisert, slik at Polen rykket opp til 4.-plass. Linkiewicz løp her i innledningsheatet, men ikke i finalen. Hun deltok også ved IAAF World Relays 2014, der Polen kom på 5.-plass på 4 x 400 meter stafett. I august deltok hun ved EM i friidrett 2014 i Zürich. På 400 meter hekk satte hun personlig rekord i semifinalen, med 55,89 sekunder, og ble kvalifisert til finalen. I finalen kom hun imidlertid sist, med 56,59 sekunder, og endte dermed på 8.-plass. På 4 x 400 meter stafett kom Polen på 5.-plass. 

Linkiewicz deltok på 4 x 400 meter stafett ved EM i friidrett innendørs 2015, der Polen kom på 3.-plass med tiden 3:31,90. Ved Sommeruniversiaden 2015 vant hun både 400 meter hekk og 4 x 400 meter stafett. I august deltok hun ved VM i friidrett 2015 i Beijing, og ble slått ut i kvalifiseringsrunden både på 400 meter hekk (25.-plass) og 4 x 400 meter stafett (15.-plass). 

## Referanser


## Eksterne lenker
* 
*  Profil hos European Athletics
*  Profil hos All-Athletics
Jens-Sveinung Wegner

**Jens-Sveinung Wegner** (født 20. januar 1948 i Skien) er en norsk jurist og dommer. Han er tingrettsdommer ved Asker og Bærum tingrett, og har tidligere vært ekspedisjonssjef i sivilavdelingen i Justisdepartementet (1988–1992), der han bl.a. hadde ansvar for domstoladministrasjon og domstolutvikling.

Han ble cand. jur. i 1974 og ble samme år ansatt i Justisdepartementet, der han senere ble avdelingsdirektør og til slutt ekspedisjonssjef. I 1992 ble han utnevnt til dommer og avdelingsleder i daværende Asker og Bærum herredsrett. Fra 2018 til 2021 var han ekstraordinær lagdommer i Borgarting lagmannsrett. 

Han har vært sekretær for Domstolkommisjonen og medlem av Koordineringsrådet for sivilt beredskap. Hans bror er politimester Rolf B. Wegner, som var ekspedisjonssjef i Justisdepartementet samtidig med ham.

## Referanser
Wendyeffekten

***Wendyeffekten*** er en norsk komedie fra 2015. Filmen er skrevet og regissert av Ole Endresen, og har Linn Skåber, Morten Ramm, Christian Skolmen, Jon Øigarden, Kristofer Hivju og Nils Jørgen Kaalstad i noen av rollene.

Filmen ble ingen publikumssuksess.

## Handling
Wendy drømmer om et liv langt fra Bøler, og med bankieren som fast kunde har hun et klart fortrinn i jakten på pengene. Wendyeffekten er et kappløp mot tiden; Hvem finner bankieren eller fingeren hans først?

## Rolleliste
* Linn Skåber
* Morten Ramm
* Christian Skolmen
* Jon Øigarden
* Kristofer Hivju
* Nils Jørgen Kaalstad
* Bjarte Tjøstheim
* Jan Fares
* Kåre Conradi
* Hege Schøyen
* Mariann Hole
* Nicolaj Kopernikus
* Atle Antonsen
* Jouko Ahola
* Carl-Kristian Rundman
* Vegard Sørnes

## Referanser


## Eksterne lenker
*
Å vende tilbake (2015)

***Å vende tilbake*** er en norsk dramafilm fra 2015. Filmen er skrevet og regissert av Henrik Martin Dahlsbakken, og har Åsmund Høeg, Fredrik Grøndahl, Ingar Helge Gimle, Lia Boysen og Isabel Christine Andreassen i rollene.

## Handling
To unge brødre må reise opp på fjellet for å lete etter faren sin, en nylig hjemvendt soldat, som ikke har kommet tilbake fra jakt som avtalt. Å vende tilbake er en ettertenksom beretning om savn, samhold og mot.

## Rolleliste
* Åsmund Høeg som Oscar
* Fredrik Grøndahl som Fredrik
* Ingar Helge Gimle som Einar
* Lia Boysen som Anna
* Isabel Christine Andreassen som Mari

## Eksterne lenker
*
Saudi-Arabia under VM i friidrett 1995

**[[Saudi-Arabia]]** deltok under VM i friidrett 1995 (utendørs) fra 5. til  13. august 1995 i Göteborg i Sverige.

## Medaljevinnere

## Eksterne lenker
* https://web.archive.org/web/20041212070800/http://www2.iaaf.org/results/past/WCH95/index.html
Ingrid Bøe Jacobsen

**Ingrid Sofie Bøe Jacobsen** (født 1992) er en norsk terrengsyklist. Hun vant verdenscupen i terrengsykling i grenen cross-country eliminator (XCE) i 2018 og ble nummer to i 2017. I VM i terrengsykling i 2015 fikk hun sølvmedalje.

Før hun begynte med sykling drev hun bl.a. med hesteridning og langrenn. 

## Idrettskarriere
Bøe Jacobsen har i hele sin aktive karriere vært den ledende terrengsyklisten i grenene Cross-country eliminator (XCE / sprint) og Cross-country Short-Track (XCC / Kortbane) i Norge, men hun kan også vise til flere topplasseringer i grenen Cross-country olympic (XCO / rundbane), spesielt i de senere år. Tidlig i karrieren fikk hun bronsemedalje i XCE under VM i terrengsykling i 2014 på Lillehammer, bak de to sveitsiske utøverne  og Linda Indergand. Hun fikk også to pallplasseringer i  og hun kom på 3.-plass i Nové Město og i Méribel. I 2014 vant hun den første NM-sprinten (XCE) som ble arrangert, foran Elisabeth Sveum og .

Bøe Jacobsens karrierehøydepunkt er sammenlagtseieren i .

## Referanser


## Eksterne lenker
* 
* Profil hos Sepura Toyota Racing
Sage Watson

**Sage Watson** (født 20. juni 1994) er en canadisk friidrettsutøver som konkurrerer i hekkeløp. Hun representerte landet sitt under VM i friidrett 2015 i Beijing, der hun ble slått ut i semifinalen på 400 meter hekk.

Hun deltok på Canadas lag som kom på 4. plass på 4 × 400 meter under Sommer-OL 2020 i Tokyo.

## Referanser


## Eksterne lenker
*
Shamier Little

**Shamier Little** (født 1995) er en amerikansk friidrettsutøver som konkurrerer i hekkeløp. 

Hun representerte landet sitt under VM i friidrett 2015 i Beijing, der hun tok sølv på 400 meter hekk. I VM i friidrett 2023 i Budapest tok hun igjen sølvmedalje på 400 meter hekk.

## Referanser


## Eksterne lenker
*
Winnipeg James Armstrong Richardson internasjonale lufthavn

**Winnipeg James Armstrong Richardson internasjonale lufthavn** (IATA: YWG – ICAO: CYWG) er en internasjonal lufthavn i Winnipeg i provinsen Manitoba i Canada.

Lufthavnen har betydelig innenrikstrafikk i Canada og noen flyruter til USA.

## Eksterne lenker
*
Firtannslekta

* firtann (*T.&nbsp;scorodonia*)
* legefirtann (*T.&nbsp;chamaedrys*)
* løkfirtann (*T.&nbsp;scordium*)
* *[[Teucrium botrys]]*
* *[[Teucrium fruticans]]*
* *[[Teucrium montanum]]*
* *[[Teucrium polium]]*

**Firtannslekta** (*Teucrium*) er ei slekt i leppeblomstfamilien. 

Slekta omfatter urter, halvbusker og busker med jordstengel eller krypende skudd. Stengelen er opprett og kan være enkel eller forgrenet. Bladene er motsatte og enkle. Blomstene sitter i bladhjørnene eller endestilt i et glissent aks. Begeret har ti nerver og to lepper med henholdsvis to og tre fliker. Kronen har bare én leppe med én stor og fire små fliker. Det er fire pollenbærere. Delfruktene er eggformede. 

Firtannslekta er utbredt i nesten alle landområder, men er rikest utviklet i middelhavslandene. Ifølge *Flora iberica* er det 68 arter på Den iberiske halvøy inkludert Balearene. I Norge finnes én art, firtann (*T.&nbsp;scorodonia*).

## Litteratur
* 
* 
* 
* 
* 
* 
* 
* 

## Eksterne lenker
*
Beth Abe-klosteret

**Beth Abe-klosteret** (syriansk: ܒܝܬ ܥܒܐ; *Beṯ ˁábe*, «trehuset») er et østsyrisk kloster ved elven Store Zab om lag 80&nbsp;km nordøst for Nineveh. Det ble grunnlagt av Rabban Y`aqob avf Lashom omkring år 595.

Klosteret spilte en viktig rolle i syrisk monastisisme og hadde opp gjennom tiden kirkehistorisk betydningsfulle munker som Sahdona, Johannes av Dailam, Giwargis II, Abraham II og Thomas av Marga.

## Referanser
Ain Dara-tempelet

**Tempelet i Ain Dara** er et neohettitisk tempel fra jernalderen. Det ligger ved landsbyen Ain Dara nær Syrias grense mot Tyrkia, omtrent seksti kilometer nordvest for Aleppo i Syria.

Tempelet har hatt gjentatte omgygninger. Byggefasene strekker seg fra 1200-tallet til 700-tallet f.Kr. Tempelet var viet til gudinnen Ištar. Det er bygd i en særegen stil i stor ustrekning av svart basalt.

## Eksterne lenker
*
Domus Aurea

**Domus Aurea** (latin: «Gyldne hus») var et storslagent palasskompleks som ble bygd av keiser Nero i hjertet av det gamle Roma. Palasset ble bygd etter at den store brannen i Roma år 64 hadde ryddet bort de aristokratiske bygningene i bakkene av Palatinerhøyden. Det ble bygd av murstein og romersk betong på noen få år i tiden mellom brannen og Neros selvmord i år 68.

## Referanser


## Litteratur
*
Bulgarian Beach

**Bulgarian Beach** (*Balgarsko Kraybrezhie*) er en kyst nord på Hurd Peninsula, øst på Livingston Island i Antarktis. Kysten strekker seg 2,3 km fra Hespérides Point i sørvest til Perunikabreen i nordøst, og danner sørøstkysten av Emona Anchorage.

Stranda består av fire hovedsakelig steinstrender skilt av en klippe som lokalt blir kalte Greenpeace Rock. Denne er seks meter høy og ligger 800 meter nordøst for Hespérides Point ved Spanish Point og et mindre navnløst nes som ligger 400 m nordøst for sistnevnte. Den siste stranden er en smal stripe under klippen som er en del av Perunikabreen. Bulgarian Beach ligger nedenfor en rekke på de fem åsene Hesperides Hill, Pesyakov Hill, Sinemorets Hill, Spanish Knoll og Belozem Hill. Om sommeren er området stort sett snøfritt og blir krysset av fire bekker som drenerer nordvestsiden av Balkan snøfelt. Ved den første stranden, lokalt kalte Base Beach, ligger delvis Grand Lagoon som blir dannet av Rezovski Creek. 

Området var kjent og trolig besøkt tidlig på 1800-tallet av engelske og amerikanske selfangere som besøkte South Bay og særlig den nærliggende Johnsons Dock.

## Kilder
* SCAR Composite Gazetteer of Antarctica.
Dominica under VM i friidrett 1995

**[[Dominica]]** deltok under VM i friidrett 1995 (utendørs) fra 5. til  13. august 1995 i Göteborg i Sverige.

## Medaljevinnere

## Resultater (ufullstendig)
### Menn
;Tekniske øvelser

## Eksterne lenker
* Resultater tresteg
* https://web.archive.org/web/20041212070800/http://www2.iaaf.org/results/past/WCH95/index.html
Burundi under VM i friidrett 1995

**[[Burundi]]** deltok i VM i friidrett 1995 (utendørs) fra 13. til 22. august 1995 i Göteborg i Sverige, og tok to medaljer i mesterskapet.

## Medaljevinnere

## Resultater (ufullstendig)
### Menn
;Bane- og landeveisøvelser

## Eksterne lenker
* Resultater 800 meter menn
* Resultater 1500 meter menn 
*  5th IAAF World Championships in Athletics Göteborg 05/13-Aug-95 hos iaaf.org
Kurd-Dagh

**Kurd-Dagh** (kurdisk *Çiyayê Kurmênc*; arabisk جبل الأكراد, *Jabal al-Akrād*; tyrkisk *Kurt Dağı*), også kalt **Aleppofjellet** (arabisk جبل حلب *Jabal Ḥalab*), er et fjellområde nordvest i Syria og sørøst i Tyrkia. Det ligger i guvernementet Aleppo i Syria og provinsen Kilis i Tyrkia.

Kurd-Dagh er en del av kalksteinsmassivet nordvest i Syria. Fjellet er et sørlig utspring av Aleppoplatået fra fjellområdene vest på Aintabplatået. Afrindalen går omkring Kurd-Dagh fra øst og sør og skiller fjellet fra sletten Aʻzāz og fjellet Simeon i øst og Harim i sør. Aswaddalen skiller Kurd-Dagh fra Amanusfjellene i vest. 

Den største byen i fjellene er Afrin (Efrîn på kurdisk), i Syria. Området er kjent for olivendyrking og produksjon av trekull. De fleste innbyggerne i Kurd-Dagh er hanafimuslimer, mens de meste av de syriske kurderne er shafi'imuslimer. 

## Eksterne lenker
* www.kurdefrin.com 
* www.tirejafrin.com
* www.lokmanafrin.com
* www.afrin.reefnet.gov.sy
* www.afrin23.com
* www.efrin.net
Flow

**Flow** kan referere til:

## Populærkultur
* *[[Flow (album)|Flow]]*, et musikkalbum fra 1997 utgitt av bandet Conception
* *[[Flow (videospill)|flOw]]*, et videospill fra 2006

## Geografi
* Scapa Flow, et sund på Orknøyene

## Teknologi og vitenskap
* Flyt (psykologi), et uttrykk fra psykologien, opprinnelig formulert på engelsk som «flow»
* Dataflyt, bredt konsept innen datasystemer med mange ulike betydninger. Omhandler generelt strømmer av data som blir automatisk behandlet.
* Microsoft Flow (omdøpt til Power Automate i 2019), et arbeidsflytverktøysett i Microsoft Dynamics som har mange likheter med det mer kjente IFTTT
Tuttul

**Tuttul** eller det arkeologiske bronsealder-funnstedet **Tell Bi'a** i guvernementet Ar-Raqqah i det nordlige Syria er restene av en syrisk oldtidsby. Tell Bi'a ligger nær den moderne byen Ar-Raqqah og stedet der elven Balikh tømmer seg i Eufrat. 

I bronsealderen i Midtøsten (ca. 2000-1600 f.Kr.) helligholdt man Tuttul-guddommen Dagan, hvis kult var kjent over en større del av det gamle Midtøsten. Det er blitt funnet bevis for bosetting på Tell Bi'a siden midten av det 3. årtusen f.Kr. 

Byen er noen ganger blitt kalt *Nordlige Tuttul*. Det skyldes at man har tenkt seg at det fantes et *Sørlige Tuttul* et eller annet sted langs den irakiske Eurfrat et sted mellom oldtidsbyene Mari og Babylon. Men dette er en omtvistet antagelse.

## Referanser


## Eksterne lenker
*
Forfatningsdomstolen i Bosnia-Hercegovina

**Forfatningsdomstolen i Bosnia-Hercegovina** ble opprettet i 1964 med hjemmel i grunnloven fra 1963. Etter Bosnia-krigen fikk domstolen et nytt rettslig grunnlag i landets grunnlov, vedtatt i Daytonavtalen fra 1995. Domstolen har sete i Sarajevo, men kan sette rett også andre steder i landet.

Domstolen har ni medlemmer, hvorav fire velges av Representantenes hus i delstaten Føderasjonen Bosnia-Hercegovina og to medlemmer av parlamentet i Republika Srpska. De resterende tre medlemmer velges av presidenten i Den europeiske menneskerettighetsdomstol etter konsultasjoner med Presidentskapet i Bosnia-Hercegovina. Dommerne velges på åremål, fem år av gangen. 

Forfatningsdomstolen avgjør enhver sak knyttet til grunnloven som oppstår mellom landets delstater, mellom delstatene og staten, og mellom statens institusjoner. Den avgjør også saker om hvorvidt delstatenes lover er i samsvar med landets grunnlov. Domstolen behandler også ankesaker reist over dommer avsagt av andre domstoler i Bosnia-Hercegovina, når disse dommene gjelder landets grunnlov. Forfatningsdomstolen reguleres i grunnlovens artikkel IV.

## Referanser
Skedsmo Amatørteater

**Skedsmo Amatørteater (SKAT)** er et amatørteaterlag som ble stiftet i 1989 i Skedsmo kommune. 

Repertoaret består av musikaler og andre teaterforestillinger. Akershus Teater har hatt samproduksjoner med Skedsmo Amatørteater. SKAT hadde per 2020 rundt 60 aktive medlemmer. 

## Historikk
SKAT ble stiftet på Skedsmokorset i 1989, og har senere fått tilholdssted på Lillestrøm Kultursenter. Teateret ble grunnlagt av Lars Hauge og Karl Kalvik. I de første årene ble det spilt forestillinger på Skedsmo Samfunnshus, men etterhvert ble også Lillestrøm kultursenter en av deres faste arenaer.

## Priser
Teateret fikk Skedsmo kommunes kulturpris i 1995. Lars Hauge mottok Skedsmo kommunes kulturpris i 1994, mens Karl Kalvik som den andre av initiativtagerne mottok prisen i 2004.

## Referanser


## Eksterne lenker
*
Trond Ø. Jørgensen

**Trond Øivind Jørgensen** (født 1947) er en norsk bioteknolog og fiskehelseforsker. Han er professor ved Norges fiskerihøgskole, Universitetet i Tromsø. Fra 2008 til 2015 var han leder for *MabCent - Senter for marin bioprospektering* i Tromsø med som er et av Norges forskningsråds Sentre for forskningsdrevet innovasjon (SFI).

Jørgensen tok hovedfag i immunologi ved Universitetet i Tromsø i 1977 og doktorgrad i 1982.. Han ble professor i 1989. 

Fra 1984 var ledet han et forskerteam som utviklet en vaksine mot laksesykdommen kaldtvannsvibriose (da kalt «Hitra-syken») som forårsaket så omfattende fiskedød at store deler av oppdrettsnæringen var lite lønnsom. Jørgensens forskergruppe utviklet en effektiv vaksine for sykdommen i 1987. To år etter hadde de også utviklet en vaksine for fiskesykdommen furunkulose. Dette var medvirkende til at antibiotikaforbruket i norsk oppdrettsnæring falt fra 40 tonn/år til svært små kvanta siden midten av 1990-tallet. Fremdeles vaksineres all laks mot de tre bakteriesykdommene Jørgensen og kollegene fant vaksinen mot.

Gjennom MabCent forsket Jørgensen på bioaktive produkter med høy verdi gjennom å kartlegge ekstrakter av marine organismer fra det arktiske miljø i Barentshavet.

I 2015 ble han tildelt Norges tekniske vitenskapsakademis ærespris for sin forskningsinnsats for oppdrettsnæringen. 

## Referanser


## Eksterne lenker

* Mest siterte artikler i Google Scholar
*  	
* forskning.no På jakt etter nåla i Barentshavet 20.1 2010
Ain Dara

**Ein Dara** (arabisk: عين دارة, kurdisk: *Ayin Darê*, også transkribert **Ain Dara** ellerr **Ayn Darah**), er en liten landsby i nordlige Syria, administrativt en del av distriktet Afrin i guvernementet Aleppo. Den ligger nordvest for Aleppo. I nærheten er småstedene Afrin i nord, Karzahayel i øst og Bassouta i sør. Ifølge Syrias statistiske sentralbyrå hadde i 2004 Ein Dara et folketall på 248.

Det moderne Ein Dara ligger rett øst for oldtidsruinene etter Ain Dara-tempelet.

## Referanser
Solsidan (Nacka kommune)

:*[[Solsidan]] har flere betydninger*

**Solsidan** i Nacka kommune er et villaområde og en stasjon på Saltsjöbanan i Saltsjöbaden i landskapet Södermanland. Bebyggelsen ble oppført hovedsakelig i perioden mellom 1930- til 1950-tallen. TV-serien *[[Solsidan (TV-serie)|Solsidan]]* fra 2010 utspiller seg i området.

## Jernbanestasjonen
Jernbanestasjonen i Solsidan er endestasjon for sidebanen Igelboda-Solsidan på Saltsjöbanan. Stasjonen ligger rett ved bebyggelsen av den tidligere gården Vårgärdet. Stasjonsbygningen ble innviet i 1913 og er tegnet av Gustaf Hugo Sandberg, som også har tegnet en rekke av stasjonsbygningen langs Saltsjöbanen. Selve bygningen benyttes i dag hovedsakelig som kafe. Fra Solsidan kan reise med buss 458 til Älgö og Saltsjöbaden. Avstanden til Slussen er 15,8 kilometer.

## Referanser


## Eksterne lenker
*
Tiberius Claudius Narcissus

**Tiberius Claudius Narcissus** (død 54. e.Kr.) var en romersk slave som ble frigitt av keiser Claudius (regjerte 41-54) og deretter fungerte som dennes rådgiver. Den fjerde konen til Claudius, Agrippina den yngre sørget for å få han avrettet eller Claudius' død. Narcissus anvendte sin posisjon som korrespondanse-sekretær (*ab epistulis*) for Claudius til å i praksis bli en statsminister.
Locusta

**Locusta** (født i Gallia, død 69 e.Kr.) var en beryktet giftblander og seriemorder i Romerriket.

Sannsynligvis var det hun som tilveiebragte giften som Agrippina den yngre anvendte under hennes mord på keiser Claudius, muligens gjennom en matrett av giftige sopper. Hun ble dømt til døden i år 55, men hennes henrettelse ble stanset av keiser Nero under den betingelse at hun hjalp til med mordet på Britannicus. Hun lyktes på andre forsøket, og fikk da av Nero livsvarig immunitet for sine forbrytelser. Hun ble tildelt et gods og hadde en tid også elever.

Locusta ble dømt til døden av en etterfølgende keiser Galba i januar 69, syv måneder etter Neros død, og ble henrettet. Hennes liv beskrives av historikeren Lucius Apuleius Platonicus og hun nevnes også av Sveton.

## Referanser


## Litteratur
* 
* 
*
Partiet for demokratisk aksjon (Bosnia-Hercegovnia)

**Partiet for demokratisk aksjon** (bosnisk: Stranka demokratske akcije (SDA)) er et bosnjakdominert nasjonalt parti i Bosnia-Hercegovina.SDA ble grunnlagt i Sarajevo i mars 1990, og som den første partileder ble valgt Alija Izetbegović, politisk dissident, panislamist og forfatter av boken *[[Islamsk deklarasjon]]*. Izetbegović ledet partiet fra 1990 til 2001. Partiet har i samtlige parlamentsvalg siden 1990, vært det største bosnjakiske parti og regelmessig deltatt i regjeringen.
Etter avslutningen av Bosnia-krigen utviklet SDA seg fra å være en folkebevegelse til å bli et politisk parti. Kongressen i 2001 definerte partiet som et folkeparti i det politiske sentrum, med mål å bli medlem av EPP.

Partiet er hovedsakelig talerør for bosnjakiske-muslimske interesser. Viktige punkter i partiprogrammet er et sterkt sivilsamfunn, med individet som sentrum i den politiske prosess. I praksis betyr det at de kjemper for lik stemmerett og fjerning av delstatenes stemme- og vetorett, som ville sikre muslimsk dominans i det bosniske politiske livet. Partiet vil verne om rettsstaten, tradisjonen, familien, det politiske mangfold, nasjonale interesser og religionsfrihet. SDA arbeider for en sterkere integrasjon av de ulike deler av Bosnia-Hercegovina. SDA gjør det hovedsakelig med å kjempe for overføring av jurisdiksjoner fra entiteter (delstater) til sentralstatsnivå med hjelpen av OHRs (Den høye representant for Bosnia-Hercegovina) kontroversiele "Bonn makter" gjennom ileggelse av lover og fjerning av kroatiske og serbiske opposisjonspolitikere fra det politiske livet. Siden slutt av Bosnia-krigen, var det mer en 60 juridiksjoner, definert ifølge Daytonavtalen som tilhørende entitetene, overført til sentralstatsnivå.


## Ledere

Fil:Izetbegovic.jpg|Alija Izetbegović: 1990-2001
File:Sulejman Tihić.jpg|Sulejman Tihić: 2001-2014
Fil:Izetbegović, Bakir.jpg|Bakir Izetbegović: 2014-



## Referanser


## Eksterne lenker
* 
*
Orlogsmester

**Orlogsmester** er en befalsgrad i det norske Sjøforsvaret.

Orlogsmester ble innført i Norge på OR-8 nivå i Sjøforsvaret i forbindelse med innføringen av den nye ordningen for militært tilsatte. Graden tilsvarer kommandersersjant i Hæren og Luftforsvaret.

## Orlogsmester (OR-8) i ulike NATO-land
Orlogsmester brukes i en rekke andre NATO-land. 
* Canada: Chief Petty Officer 2nd Class
* Danmark: Seniorsergent
* Frankrike: Premier maître
* Nederland: *Ingen tilsvarende grad*
* Tyskland: Stabsbootsmann
* Storbritannia: Warrant Officer Class 2
* USA: Senior Chief Petty Office

## Referanser
Solsidan

**Solsidan** kan vise til:

## Steder
* Solsidan (Ekerö kommune) – et tettsted i Stockholms län
* Solsidan (Nacka kommune) – et villaområde i Saltsjöbaden – Stockholms län
* Solsidan (Båstad kommune) – et hytteområde sør for Torekov i Båstad kommune

## Jernbane
*Solsidan stasjon – en stasjon på Saltsjöbanan i Solsidan, Nacka kommune

## Media
* Solsidan (TV-serie) – en svensk komedie
Ivan Sjabljujev

**Ivan Sjabljujev** (født 17. april 1988) er en russisk friidrettsutøver som konkurrerer i hekkeløp. Han representerte landet sitt under VM i friidrett 2015 i Beijing, der han ble slått ut i de innledende rundene på 400 meter hekk.

## Referanser


## Eksterne lenker
*
Abdelmalik Lahoulou

**Abdelmalik Lahoulou** (født 1992) er en algerisk friidrettsutøver som konkurrerer i hekkeløp. Han representerte landet sitt i VM i friidrett 2015 i Beijing, der han ble slått ut i semifinalen på 400 meter hekk.

Han representerte Algerie og hadde 18. beste tid i semifinalene på 400 meter hekk under Sommer-OL 2020 i Tokyo, og kvalifiserte seg ikke til finalen.

## Referanser


## Eksterne lenker
*
Nicholas Bett

**Nicholas Kiplagat Bett** (født 27. januar 1990, død 8. august 2018) var en kenyansk friidrettsutøver som hovedsakelig konkurrerte på 400 meter hekk. Han ble verdensmester på denne øvelsen under VM i friidrett 2015.

## Idrettskarriere
Bett hadde sitt gjennombrudd på nasjonalt nivå i 2011, da han kom på tredjeplass i det kenyanske mesterskapet i friidrett med tiden 50,39. Dette var ny personlig rekord for Bett.

I 2013 kom han på annenplass på 400 meter hekk både i det nasjonale mesterskapet i juni og ved VM uttaket i juli. Han satte personlig rekord i begge disse mesterskapene, med henholdsvis 49,90 og 49,70. 

Han kom også på annenplass i det nasjonale mesterskapet i 2014, og ble med det kvalifisert til både Samveldelekene 2014 og Afrikamesterskapet i friidrett 2014. Under Samveldelekene i Glasgow løp han på 51,21, som var 14. beste tid, og gikk ikke videre til finalen. Han løp også 4 &times; 400 meter, men det kenyanske laget ble diskvalifisert. Det gikk bedre ved Afrikamesterskapet 2014 i Marrakech, der han fikk bronse både på 400 meter hekk og 4 &times; 400 meter. I finalen på 400 meter hekk løp han på ny personlig rekord med tiden 49,03. De andre utøverne på stafettlaget var Mark Mutai, Solomon Buoga og Boniface Tumuti. 

Bett vant 400 meter hekk i Savo Games og Lappeenranta Games i 2015. Han kom på annenplass i det kenyanske mesterskapet 11. juli. I uttakningen til VM i friidrett 2015 satte han ny personlig rekord på 48,29 sekunder. Han vant uttaket, og ble kvalifisert til VM i Beijing. Han vant denne øvelsen i VM, med ny nasjonal rekord på 47,79, foran russiske Denis Kudryavtsev og bahamanske Jeffery Gibson. Tiden hans var også årsbeste i verden.

## Dødsfall
Bett døde i en bilulykke i Nandi County i Kenya 8. august 2018. Han var på vei hjem fra Afrikamesterskapet som ble avholdt i Nigeria.

## Referanser




## Eksterne lenker
* 
*  Profil hos AllAthletics
*  Tilastopaja Oy - Nicholas Bett
Yasmani Copello

**Yasmani Copello** **Escobar** (født 1987) er en cubansk hekkeløper som representerer Tyrkia.

Copello representerte Cuba blant annet i CAC-mesterskapet i friidrett i 2008 og 2009. Han flyttet til Tyrkia i 2012, fikk tyrkisk statsborgerskap i 2013, og ble klarert av IAAF til å representere Tyrkia den 30. april 2014. Han representerte Tyrkia under VM i friidrett 2015 i Beijing, der han ble nummer 6 på 400 meter hekk.  I Sommer-OL 2016 i Rio de Janeiro vant han en bronsemedalje i 400 meter hekk. Under Friidretts-VM 2017 i London tok Copello sølvmedalje bak Karsten Warholm.

Han representerte Tyrkia og kom på 6. plass på 400 meter hekk under Sommer-OL 2020 i Tokyo.

## Referanser

## Eksterne lenker
*
Patryk Dobek

**Patryk Dobek** (født 1994) er en polsk friidrettsutøver som konkurrerer i hekkeløp. Han representerte landet sitt under VM i friidrett 2015 i Beijing, der han ble nummer 7 på 400 meter hekk.

Han vant bronse for landet sitt på 800 meter under Sommer-OL 2020 i Tokyo.

## Referanser

## Eksterne lenker
*
Omar McLeod

**Omar McLeod** (født 25. april 1994) er en jamaicansk friidrettsutøver som konkurrerer i hekkeløp. Han representerte landet sitt under VM i friidrett 2015 i Beijing, der han ble nummer 6 på 110 meter hekk.

Han tok gull under Sommer-OL 2016.

## Referanser

## Eksterne lenker
*
John Koech

**John Kibet Koech** (født 23. august 1995) er en kenyanskfødt bahrainsk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.

I 2021 representerte han Bahrain på øvelsen 3000 meter hinder under Sommer-OL 2020 arrangert i Tokyo der han løp forsøksheat, men fullførte ikke.

## Referanser

## Eksterne lenker
*
Roberto Alaiz

**Roberto Alaiz** (født 20. juli 1990) er en spansk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ikke fullførte den innledende runden på 3000 meter hinder.

## Referanser

## Eksterne lenker
*
Naturlig jord kartprojeksjon

**Naturlig jord kartprojeksjonen** er en pseudsylindrisk kartprojeksjon designet av Tom Patterson. Den er verken konform eller lik-området.

## Definisjon
Naturlig jord kartprojeksjonen er definert med følgende formler:
: x = 0.8707 \times l(\varphi) \times \lambda,
: y = 0.8707 \times 0.52 \times d(\varphi) \times \pi,
hvor
* x, y er de kartesiske koordinatene;
* \lambda er lengdegraden fra den sentrale meridian;
* \varphi er breddegraden;
* l(\varphi) er lengden fra parallellen ved breddegraden \varphi;
* d(\varphi) er avstanden fra parallellen fra ekvator ved breddegraden \varphi.
l(\varphi) og d(\varphi) er gitt i følgende tabell:

Verdiene for andre breddegrader blir regnet ut med interpolasjon.

## Referanser
Teucrium montanum

***Teucrium montanum*** er en halvbusk i leppeblomstfamilien.

Den har en utoverliggende, teppedannende vekst og blir 10–25&nbsp;cm høy. Bladene er læraktige, smalt elliptiske, helrandete og med innrullet kant. Blomstene er kremgule eller gule, 12–15&nbsp;mm lange og sitter i flate hoder. Planten vokser på kalkjord i fjellet der den finnes på tørre, steinete steder, ur og tørreng. Arten er utbredt i fjellene i Mellom- og Sør-Europa, Algerie, Tyrkia og Kaukasus. 

## Litteratur
* 
* 
* 

## Eksterne lenker
*
Druefirtann

**Druefirtann** (*Teucrium botrys*) er en ettårig urt i leppeblomstfamilien.

Den er lav med forgrenede stengler som blir 10–30&nbsp;cm høye. Bladene er fjærflikete. Blomstene er rosa eller purpurrosa og 15–25&nbsp;mm lange. Planten vokser på tørre, ofte steinrike steder, på kalkholdig jord. Arten er utbredt i Vest- og Sør-Europa nordover til Sør-England og Sør-Polen. Den er også funnet i Marokko.

I Sverige er forvillet druefirtann funnet mange ganger på Gotland, og det er gjort noen få funn andre steder. I Norge er arten bare funnet én gang, i en fylling ved Botanisk hage i Oslo i 1948. Det antas at den er for varmekrevende til å kunne etablere seg i Norge.

## Referanser


## Litteratur
* 
* 
* 

## Eksterne lenker
*
David Rohl

**David Rohl** (født 12. september 1950 i Manchester i England) er en britisk egyptolog og historiker. Rohl er blitt kjent for teorier som bryter med store deler av det øvrige fagmiljø vedrørende kronologiske spørsmål innen egyptologien. Han er også forfatter av flere populærvitenskapelige bøker.

## Biografi
David Rohl studerte og tok sin akademiske eksamen i egyptologi og oldtidshistorie ved Londons universitet. Etter sin eksamen deltok han på 1990-tallet i arkeologiske utgravninger i Syria og fikk deretter ansvaret for utgravninger i Egypts østlige ørken. Han ble i 1986 redaktør for tidskriftet *Journal of the Ancient Chronology Forum* (JACF) og var tidligere ordfører for *Sussex Egyptological Society*.

## Teorier
De teorier som Rohl har lagt fram inneholder en stor revisjon av det antikke Egypts kronologi. Følgen av hans konklusjoner blir at større delen av den egyptiske kronologi må forkortes med omkring 300 år før 1000 f.Kr. Først 664 f.Kr. anser Rohl at hans nye kronologi sammenfaller med den etablerte.

Ifølge Rohls kronologi skal den i Bibelen omtalte israelittiske uttog ha skjedd da farao Dudimose regjerte (han inledet sin regjeringstid en gang mellomn 1457 og 1444 f.Kr)

Rohl betrakter også de eldste fortellinger i Det gamle testamente som historiske kilder. Blant annet har Rohl en teori om hvor Edens hage kan ha ligget.

Rohls omdatering, hans nye kronologi, har ikke vunnet anerkjennelse blant fagfeller (2015). Han har også fått kritikk fra bibelmaksimalister som egyptologen Kenneth Kitchen.

## Bibliografi
### A Test of Time series
* A Test of Time volume One: *A Test of Time*: The Bible - from Myth to History (1995)
* A Test of Time volume Two: *Legend*: The Genesis of Civilisation (1998)
* A Test of Time volume Three: *The Lords of Avaris*: Incovering the Legendary Origins of Western Civilisation (2007)

### Øvrige bøker
* *The Lost Testament* - From Eden to Exile: The five-thousand-year history of the people of the bible (2002)
* Official David Rohl discussion forum
* Official Highlights-Only list
* 

## Referanser


## Eksterne lenker
*
Syria under VM i friidrett 1995

**[[Syria]]** deltok under VM i friidrett 1995 (utendørs) fra 5. til  13. august 1995 i Göteborg i Sverige.

## Medaljevinnere

## Eksterne lenker
* Resultater sjukamp
* https://web.archive.org/web/20041212070800/http://www2.iaaf.org/results/past/WCH95/index.html
Hasor

**Hasor** (**Tell Hatzor**, **Hatzor**, **Hazor**) er en ruinhøyde som ligger nord i Huladalen 16 km nord om Galileasjøen i Israel. Høyden er det største og rikeste arkeologiske utgravningssted i Israel og utgjør et av de beste eksempler i Levanten av vel utarbeidede underjordiske vannoppsamlingssystemer fra jernalderen, laget for å betjene tettbefolkede samfunn. Sporene av konstruksjon over årtusener henviser til forekomsten av sentralisert myndighet, fruktbart jordbruk og kontroll av viktige handelsveier. 

Hasor hadde en strategisk viktig beliggenhet ved den viktigste mellomfolkelige vei i Midtøsten, Via Maris, den gamle kystveien som knyttet Egypt til Damaskus og Orienten. 

I bronsealderen var det anslåtte antall kanaaneiske innbyggere omkring 40&nbsp;000. De arkeologiske utgravningene har avslørt bosteder i 22 lag og omfatter en periode på 2&nbsp;700 år med begynnelse i den tidligere bronsealderen 29. århundre f.Kr. frem til den hellenistiske perioden i det 2. århundre f. Kr. Den siste rest av beboelsen ble ødelagt 733/32 under assyrerkongen Tiglat-Pileser III.

Hasor nevnes 18 ganger i Bibelen.

Utgravninger i større skala fant sted 1955-1958, 1968-1969 og ble gjenopptatt i 1990.

Ruinhøyden ble i 2005 medtatt på Unescos verdensarvsliste.

## Litteratur
* Yadin Yigael and Et Al. Yadin, Hazor I : An Account of the First Season of Excavations, 1955, Magnes Press, 1958
* Yadin Yigael, Hazor II: An Account of the Second Season of Excavations, 1956 [James A. De Rothschild Expedition at Hazor], Oxford University Press, 1961, ISBN 0-19-647165-6
* Yadin Yigael, Hazor III - IV. An Account of the Third and Fourth Seasons of Excavations, 1957–1958. The James A. De Rothschild Expedition at Hazor, Biblical Archaeology Society, 1989, ISBN 965-221-008-0
* A. Ben Tor and Robert Bonfil, Hazor: v. 5: The James A De Rothschild Expedition at Hazor (Ancient synagogues studies), Israel Exploration Society, 1997, ISBN 965-221-003-X
* Yadin Yigael, Hazor (Schweich Lectures on Biblical Archaeology), British Academy, 1972, ISBN 0-19-725925-1
* Yadin Yigael, Hazor: Rediscovery of a Great Citadel of the Bible, Littlehampton, 1975, ISBN 0-297-76845-X
* Schulamit Geva, Hazor, Israel (British Archaeological Reports (BAR)), BAR, 1989, ISBN 0-86054-689-6
* S. Zuckerman, Where is the Archive of Hazor Buried?, Biblical Archaeology Review, vol. 32, pp.&nbsp;28–37, 2006
* S. Zuckerman, "'...Slaying oxen and Killing Sheep, Eating Flesh and Drinking Wine...': Feasting in Late Bronze Age Hazor," *Palestine Exploration Quarterly*, 139,3 (2007), 186-204.

## Eksterne lenker
*
CentOS

**CentOS**, eller **Community Enterprise Operating System**, er en kommersiell Linux-distribusjon som er rettet mot næringslivet og som er funksjonelt kompatibel med Red Hat Enterprise Linux (RHEL). Den er en direkte etterfølgeren til CAOS Linux. I juni 2006 ble Tao Linux slått sammen med CentOS.

CentOS ble tidligere lansert i versjoner for en rekke datamaskinarkitekturer: DEC Alpha, SPARC, IBM ESA/390, z/Architecture, Intel Itanium, x86-32 og x86-64. Siden versjon 7.0 støtter CentOS offisielt bare x86-64.

Første versjon ble lansert 14. mai 2004.

I januar 2014 slo CentOS seg offisielt sammen med Red Hat mens de fortsatt var uavhengig av RHEL under et nytt CentOS styre.

## Referanser


## Litteratur
* 

## Eksterne lenker
* 
*
Maemo

**Maemo** var en Linux-distribusjon som ble skapt av Nokia og deretter utviklet av Hildon Foundation for smarttelefoner og nettbrett. Den er basert på Debian Linux, og omfatter operativsystemet og en egen Software development kit.

Maemo er for det meste åpen kildekode og leveres sammen med GNOME. Den benytter vindus-håndtereren Matchbox og det GTK+-baserte rammeverket  Hildon som sitt grafiske brukergrensesnitt.
## Eksterne lenker
*
StartCom

**StartCom** er et selskap som er basert i Eilat i Israel. Selskapet ble etablert i 1999,  og har tre hovedaktiviteter: Linux-distribusjonen *StartCom Linux Enterprise*, sertifiseringsautoriteten *StartSSL* og Webhotellet *MediaHost*.

## Eksterne lenker
*